Markku Myllykangas

Markku Myllykangas (s. 1951 Kuopio) on suomalainen terveyssosiologian professori emeritus. Hän työskenteli Itä-Suomen yliopiston kansanterveystieteen yksikössä vuoden 2016 alkuun saakka, jolloin jäi eläkkeelle. Hän sai Tieteentekijöiden liiton Vuoden tieteentekijän palkinnon vuonna 2000. Hän on kirjoittanut muun muassa medikalisaatiosta, uskomushoidoista ja lääketieteen etiikasta.

Myllykangas valmistui yhteiskuntatieteiden kandidaatiksi Jyväskylän yliopistosta vuonna 1976 ja terveydenhuollon lisensiaatiksi Kuopion yliopistosta 1984. Hän väitteli tohtoriksi vuonna 1986. Vuonna 1989 Myllykangas nimitettiin terveyssosiologian dosentiksi.

Myllykangas on ollut mukana useissa oppikirjatyöryhmissä ja kirjoittanut yhdessä kansanedustaja Päivi Räsäsen kanssa keskustelukirjeisiin pohjautuvan kirjan Mitä maksaa ihmishenki? Vuonna 2009 ilmestyi Myllykankaan teos Rahan raiskaama terveydenhuolto. Myllykangas tunnetaan myös kärkkäänä kolumnistina. Hänet valittiin vuonna 2008 Helsingin Sanomien julkaisemaan 30 suomalaisen toisinajattelijan luetteloon.

Teokset

Lähteet

Aiheesta muualla 
 

Suomalaiset ateistit
Suomalaiset kolumnistit
Suomalaiset sosiologit
Suomalaiset tietokirjailijat
Suomalaiset skeptikot
Vuonna 1951 syntyneet
Elävät henkilöt